Šetlanda salas

Šetlanda salas (škot. giel. Sealtainn; onglėškā: Shetland Islands, Zetland aba Hjaltland) – salīns Britu salūsė, terp Nuorvegėjės jūras ė Šiaurės jūras, šiaurės rītūmp nū Orknė salū. Padėrb Škuotėjės srėti. Salas apjėm vēk 1,5 tūkst. km² pluotībė. Salīnė prigul aple 100 salū, ėšo katrū giivenamas īr tėktās 15. Dėdlė̄jė salīna dali dėrb Meinlanda sala (899 km²). Anuo stuov ė valdėškos Šetlanda salū cėntros – Lerviks. Kėtas dėdlesnės salas: Jelos (212 km²), Anstos (120 km²), Fetlaros (120 km²), Bresiejos (28 km²), Volsajos (23 km²). Salū vėršoms īr kalvuotas līgomas ė plīnlaukē, katrėi pakīl lėgė 450 m. Krontā skardingė, nuognē grobūs. Pėrmaun pėivas, pelkės, viržīnā. Atkompesniesė salūsė īr paukštiu turgā. Augėnamas avīs, žvejuojama. Jūruo siorbama napta ė dujės. Nūruodas Srėtėis svetainė